Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1993. évi LXXXVI. törvény módosítását.
Paragraph Index: 815

22. szám alatti emeletek megvásárlására, vagy bérbevételére a Kormánynak nincs anyagi fedezete. Jelenleg az Ifjúsági és Sportminisztérium Hold utcai székházának átadásáról és kialakításáról folynak tárgyalások. Az intézmény jelenleg a zsidó kárpótlás részeként, a MAZSÖK szervezetnek átadott, így magántulajdonban lévő épületben „kényszerbérlőként” működik, a jogos igénye 60 százalékának megfelelő hasznos alapterületű épületben. A beszámolási időszak végén a biztosokkal és a hivatalvezetővel együtt a közel 1300 m2 hasznos alapterületen 129 főfoglalkozású munkatárs dolgozott. A munkát további 11 fő segítette, akiket megbízási szerződéssel alkalmaztunk. (Egy munkatársra valamivel több, mint 8 m2 alapterület jut a most használt épületben.) (Lásd a 8. számú táblázatot.) Megbízási szerződéssel alkalmazottak: 9 érdemi, 2 ügyviteli. Budapest, 1999. március 1. Kaltenbach Jenő Gönczöl Katalin nemzeti, etnikai és kisebbségi biztos az állampolgári jogok országgyűlési biztosa Majtényi László Polt Péter adatvédelmi biztos az állampolgári jogok országgyűlési biztosának általános helyettese Melléklet Szakmai kapcsolatok, előadások, publikációk Az ombudsman intézmény, amelyet 1809-ben Svédországban hívtak életre, ma világszerte több mint 85 országban működik, köztük az Európai Unió szinte valamennyi tagállamában és a közép- és kelet-európai országok egy részében. A nemzeti ombudsman hivatalok között hagyományosan jó a kapcsolat. A kölcsönös látogatások és tapasztalatcserék segítséget nyújtanak a helyi feladatok megoldásához. A jól bevált gyakorlatnak megfelelően a magyar országgyűlési biztosok 1998-ban is számos hivatalos látogatást fogadtak: áprilisban dán, júliusban a belga, szeptemberben az osztrák, novemberben a svéd, decemberben Bosznia-Hercegovina ombudsmanja és munkatársaik jártak Budapesten. Az állampolgári jogok biztosa januárban lengyel, helyettesével együtt pedig júniusban svéd kollégájuk meghívásának tettek eleget. A nemzeti intézmények megalakulását követően 1995-ben az Európa Parlament kinevezte az első európai ombudsmant. Az Európa Tanács (Emberi Jogok Tanácsa) rendszeresen szervez kerekasztal megbeszéléseket valamennyi európai ombudsman részvételével. 1998 októberében Máltán került sor az immár 6. Európai Ombudsman találkozóra, ahol a magyar országgyűlési biztos felkért előadóként szerepelt. Az országgyűlési biztosok és munkatársaik, hivatali munkájuk mellett, de ahhoz szervesen kapcsolódóan, rendszeres oktatói tevékenységet végeznek: egyetemi, illetve főiskolai tanárként tanítanak az ELTE Állam- és Jogtudományi Karán, az Államigazgatási Főiskola Továbbképző Intézetében, a Nemzetbiztonsági Hivatal Tanintézetében és a Magyar Közigazgatási Intézetben, és részt vesznek a PhD-képzésben. Szakmai-tudományos tevékenységük eredményeit 1998ban 25 kongresszusi előadásban és 7 — hazai, illetve nemzetközi folyóiratban megjelent — dolgozatban ismertették. Az Országgyűlési Biztosok Hivatala feladatának színvonalas ellátása és a munkatársak szakmai továbbképzése érdekében minden továbbképzési lehetőséget támogat. Ennek megfelelően, részben az Európa Tanács ösztöndíjával, részben hivatali segítséggel, 1998-ban munkatársaink nemzetközi szemináriumokon vettek részt Bulgáriában, Dániában, Finnországban, Franciaországban és Romániában. Gönczöl Katalin és Polt Péter hivatalos külföldi látogatásai

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes